ফের গঙ্গা ভাঙন মুর্শিদাবাদে! গঙ্গায় তলিয়ে গিয়েছে বহু বাড়িঘর

ওয়েব ডেস্ক : ফের গঙ্গা (Ganga) ভাঙন মুর্শিদাবাদে (Murshidabad)। তার জেরে গঙ্গায় তলিয়ে গিয়েছে বহু বাড়িঘর। এমননই ভয়াবহ খবর সামনে আসছে। অন্যান্য বেশ কিছু বাড়িতে ফাটল ধরেছে বলে জানা যাচ্ছে। এর কারণে ঘরছাড়া হয়েছেন বহু মানুষ। ভয়ে দিন কাটাচ্ছেন স্থানীয় বাসিন্দারা।

জানা যাচ্ছে, মুর্শিদাবাদের (Murshidabad) সামসেরগঞ্জে (Samsherganj) গঙ্গায় ভাঙন দেখা দিয়েছে। ফলে গঙ্গার গর্ভে তলিয়ে গিয়েছে একাধিক বাড়ি। ফাটল ধরেছে প্রায় পাঁচ থেকে সাতটি বাড়িতে। ফের নতুন করে আতঙ্ক সৃষ্টি হয়েছে এলাকা জুড়ে। বাড়িঘর ছেড়ে অন্যত্র পালাচ্ছেন সাধারণ মানুষ। যে কোনও মুহূর্তে তলিয়ে যেতে পারে আরো বেশ কিছু বাড়িঘর। তলিয়ে যেতে পারে মন্দিরও। বাঁধের ওপর দিয়ে নির্মাণ করা ঢালাই রাস্তার একাংশও গঙ্গাগর্ভে তলিয়ে গিয়েছে বলে স্থানীয় সূত্রের খবর।

আরও খবর : বিজেপির মুখেও ‘আমাদের পাড়া আমাদের সমাধান’ প্রকল্পের প্রশংসা!

এ নিয়ে স্থানীয় এক বাসিন্দা বলেছেন, ভাঙন দেখা দিয়েছে লালগোলা থানার অন্তর্গত তারানগরেও। পদ্মা নদীর জলে একের পর এক বাড়ি তলিয়ে গিয়েছে। ক্ষতিগ্রস্ত পরিবারগুলি বাড়িঘর হারিয়ে আশ্রয় নিয়েছেন স্থানীয় তারানগর প্রাইমারি স্কুলে।

অন্য এক স্থানীয় বাসিন্দা বলেছেন, নতুন করে আবারও নদীর জলস্তর বৃদ্ধি পেয়েছে। যার জেরে ফের গঙ্গা ভাঙনের কবলে পড়েছে সামসেরগঞ্জ এলাকা। ঘটনায় উদ্বিগ্ন সাধারণ মানুষ। কেন্দ্র সরকারের সাহায্যের দাবি স্থানীয়দের।